Τάσεις εκδήλωσης φιλοκοινωνικής συμπεριφοράς αναδυόμενων ενηλίκων γυναικών και αντρών : οι προβλεπτικοί ρόλοι των αντιλαμβανόμενων σχέσεων με γονείς και αδέρφια
Creators: name: Κόκκινου, Φωτεινή Δημήτρη
Publisher: name: Aristotle University of Thessaloniki
Year: 2025
Subjects: Αναδυόμενη ενηλικίωση
Φιλοκοινωνική συμπεριφορά
Γονεϊκός δεσμός
Αδερφικές σχέσεις
Φύλο
Emerging adulthood
Prosocial behavior
Parental bonding
Sibling relationships
Gender

description: Η παρούσα εργασία αποσκοπεί στην εξέταση της συνεισφοράς του γονεϊκού δεσμού και της ποιότητας των αδερφικών σχέσεων, όπως αυτά γίνονται αντιληπτά από 126 αναδυόμενους ενήλικες 18-19 ετών (59 άνδρες και 67 γυναίκες), στην πρόβλεψη των τάσεων τους να εκδηλώνουν φιλοκοινωνική συμπεριφορά και συγκεκριμένα, δημόσια, ανώνυμη, αλτρουιστική, επείγουσα και συναισθηματική φιλοκοινωνική συμπεριφορά. Όπως αναμενόταν, καταγράφηκε υψηλότερη τάση εκδήλωσης συναισθηματικής επείγουσας και ανώνυμης φιλοκοινωνικής συμπεριφοράς στις γυναίκες συμμετέχουσες, ενώ στους άνδρες καταγράφηκε υψηλότερη τάση εκδήλωσης δημόσιας φιλοκοινωνικής συμπεριφοράς. Το φύλο δεν διαφοροποίησε σημαντικά την τάση εκδήλωσης αλτρουιστικής φιλοκοινωνικής συμπεριφοράς. Αναφορικά με τον γονεϊκό δεσμό, τα αντιλαμβανόμενα επίπεδά του ήταν υψηλότερα μεταξύ των γυναικών, έναντι των ανδρών, ενώ οι συμμετέχοντες, ανεξαρτήτως φύλου, ανέφεραν, υψηλότερη αντιλαμβανόμενη μητρική και πατρική φροντίδα, παρά υπερπροστασία, καθώς και υψηλότερη αντιλαμβανόμενη μητρική, παρά πατρική φροντίδα. Οι γυναίκες συμμετέχουσες ανέφεραν υψηλότερη ποιότητα αδερφικών σχέσεων συγκριτικά με τους άντρες συμμετέχοντες. Στη βάση των σημαντικών συσχετίσεων των μεταβλητών οικογενειακού πλαισίου και φιλοκοινωνικής συμπεριφοράς, στο σύνολο του δείγματος, πραγματοποιήθηκε σειρά αναλύσεων παλινδρόμησης. Στις αναλύσεις αυτές, ανεξάρτητη συμβολή επέδειξαν (α) η μέτρηση της αντιλαμβανόμενης σχέσης με τα αδέρφια, αλλά όχι και οι μετρήσεις των αναπαραστάσεων μητρικής και πατρικής φροντίδας, στην πρόβλεψη της τάσης εκδήλωσης ανώνυμης φιλοκοινωνικής συμπεριφοράς, (β) οι μετρήσεις αντιλαμβανόμενης μητρικής φροντίδας και αδερφικών σχέσεων, αλλά όχι και μητρικής υπερπροστασίας και πατρικής φροντίδας, στην πρόβλεψη της τάσης εκδήλωσης δημόσιας φιλοκοινωνικής συμπεριφοράς, (γ) η μέτρηση αντιλαμβανόμενης μητρικής φροντίδας στην πρόβλεψη της τάσης εκδήλωσης αλτρουιστικής συμπεριφοράς και (δ) η μέτρηση των αναπαραστάσεων των σχέσεων με τα αδέρφια, αλλά όχι και των μετρήσεων αντιλαμβανόμενης μητρικής και πατρικής φροντίδας και μητρικής υπερπροστασίας, στην πρόβλεψη της τάσης εκδήλωσης συναισθηματικής-επείγουσας φιλοκοινωνικής συμπεριφοράς. Μια δεύτερη σειρά αναλύσεων παλινδρόμησης, δεν έδειξε σημαντική ρυθμιστική επίδραση του φύλου των συμμετεχόντων/ουσών στις ανεξάρτητες αυτές προβλεπτικές σχέσεις. Τα ευρήματα συζητούνται σε σχέση με την περιορισμένη σχετική βιβλιογραφία. Διατυπώνονται 5 προτάσεις για μελλοντική έρευνα και συζητούνται οι πιθανές πρακτικές εφαρμογές ανάλογων ευρημάτων.
description: The present thesis aimed to examine the contribution of both parental bonding and sibling relationship quality, as perceived by 126 emerging adults aged 18-19 (59 males and 67 females), to the prediction of their prosocial behavior tendencies, and specifically public, anonymous, altruistic, dire, and emotional, prosocial behavior. As expected, women showed a higher tendency to exhibit emotional-dire and anonymous prosocial behaviors, while men showed a higher tendency for public prosocial behavior. Gender did not significantly differentiate participants’ tendency to demonstrate altruistic prosocial behavior. Regarding parental bonding, its perceived levels were higher among women, relative to men, whereas participants overall perceived higher maternal and paternal care, rather than overprotection levels, and higher maternal rather than paternal care. Women reported higher quality of sibling relationships compared to men. A series of regression analyses were performed based on the significant correlations the family context and prosocial behavior variables in the total sample. In these analyses, independent contributions were demonstrated by (a) the measure of perceived relationships with siblings, but not the measure of maternal and paternal care representations to the prediction of the tendency to exhibit anonymous prosocial behavior, (b) the measures of perceived maternal care and sibling relationships, but not those of maternal overprotection and paternal care to the prediction of the public prosocial behavior tendency measure, (c) the measure of perceived maternal care to the prediction of the tendency to demonstrate altruistic behavior, and (d) the measure of the representations regarding sibling relationships, but not those of perceived maternal and paternal care and maternal overprotection, to the prediction of the emotional-dire prosocial behavior tendency measure. Another series of regression analyses did not show a significant moderating role of gender on the observed independent prediction patterns. The findings are discussed in relation to the limited relevant literature. Suggestions for future research are made and the possible practical implications of relevant findings are discussed.